तातो जी दे व्यक्तित्व च इक्क गल्ल होर दिक्खने च आई ओ एही जे कम्म करदे होई उनें गी जिन्ना मोह् उस चीजा लेई हुंदा हा उन्ना गै ओ आपे गी कम्म करने बाद उस चीजा कोला विमुख बी करी लैदे हे। जियां निक्कें हुंदे उनें गी पुल्ले जेह्‌ई इक्क दिन आखेआ मीं पतंग हुआनी नीं औंदी। दूएं दिन गै बड्डलै उनें इक्क पतंग आं’दी ते बड्डा जेह्‌आ डोरी दा पिन्ना, जिसी दिक्खी अऊं बड़ा खुश होआ, फ्ही उनें पंतगा च तलावां पानियां सखाइयां ते कोठे जाई पतंग बधाइयै मेरे हत्थ फड़ाई ओड़ी पर जिसलै अद्वा-पौना घण्टा होई गेआ ते आखन लगे रज्जी गेआं, में जवाब दित्ता हां जी। तातो जी मेरा जवाब सुनदे गै आखन लगे डोर छोड़, जान दे पतंगै गी। मेरा मन नीं करै फ्ही तातो जी नै झिड़कदे होई आखेआ मोह् नीं करदे तकलीफ हुंदी ऐ। डरदे डोर ते छोड़ी ओड़ी, पर गल्ल समझा नीं आई के तातो जी केह् आखा दे न?